بہت چھوٹی، چھوٹی اور درمیانی صنعتوں کی وزارت
ایم ایس ایم ایزشعبے کے لئے چھوٹ پرمبنی پیکج
چھوٹی ، بہت چھوٹی اور اوسط درجے کی صنعتوں کے وزیر مملکت جناب بھانو پرتاپ سنگھ ورما نے آج راجیہ سبھا میں ایک تحریری جواب میں بتایا کہ حکومت نے کوو ڈ -19 بحران سے نمٹنے کے لئے آتم نربھر بھارت پیکج کا اعلان کیا تھا تاکہ ایم ایس ایم ایز کواس پیکج کے ضمن میں مددفراہم کی جاسکے ۔اس پیکج میں دوسری چیزوں کے علاوہ درج ذیل بڑی اسکیمیں شامل ہیں۔
- ایمرجنسی کریڈٹ لائن گارنٹی اسکیم  : مئی 2020 میں آتم نربھر بھارت کے پیکج کے ایک حصے کے طورپراس اسکیم کا اعلان کیا گیا تھا تاکہ ایم ایس ایم ایزسمیت دیگر کاروبار کے لئے مفت ضمانتی خودکار قرض کی فراہمی کی جاسکے ۔شروعات میں گارنٹی کی قابل قبول حد تین لاکھ کروڑروپے تھی جسے بعد میں بڑھاکر 4.5 لاکھ کروڑ روپے کردیا گیا۔ 23-2022 کے بجٹ کے اعلامیہ کے مطابق 5 لاکھ کروڑروپے کے گارنٹی کور میں توسیع کے ساتھ ای سی ایل جی ایس کو مارچ 2023 تک بڑھادیا گیا ہے۔50000 کروڑروپے کے اضافی گارنٹی کور کو خصوصی طور پر ہاسپیٹلٹی اور متعلقہ تجارتی شعبوں کے لئے مختص کیا گیا ہے۔
- خودانحصار بھارت  فنڈ : حکومت ہند نے خودانحصار بھارت  فنڈ نامی اسکیم کے ساتھ مئی 2020 میں آتم بربھر بھارت پیکج کے ایک حصےکے طورپر فنڈ آف فنڈز کااعلان کیا ہے تاکہ چھوٹی ، بہت چھوٹی اور اوسط درجے کی صنعتوں میں سرمایہ کاری کے لئے مالی معاونت کی جاسکے ۔جن صنعتوں میں آگے بڑھنے اور بڑی یونٹس بننے کی صلاحیت ہے۔اس پہل کامقصد ایم ایس ایم ایزشعبےکےمستحق اور اہل یونٹس کی ترقی کے لئے سرمایہ فراہم کرنا ہے ۔
- ذیلی قرض کی کریڈٹ گارنٹی اسکیم  مئی 2020 میں آتم نربھر بھارت پیکج کے ایک حصے کے طورپر اس اسکیم کا اعلان اس خیال کےساتھ کیا گیا تھا کہ مالی خسارے میں مبتلا ایم ایس ایم ایزیعنی ایس ایم اے -2 اوراین پی اے اکاؤنٹس کے پروموٹرس کو قرض کی سہولت فراہم کی جائے ، جو قرض دینے والے اداروں کی شرطوں پر آر بی آئی کی رہنما ہدایات کے مطاق قرض حاصل کرنے کے اہل ہیں۔اس اسکیم کے تحت پروموٹر نیم اکیوٹی یا ذیلی قرض کے طورپر چھوٹی ، بہت چھوٹی اور اوسط درجے کی صنعتوںمیں قرض سے حاصل رقومات کوخرچ کرنے کے اہل ہیں۔
ایم ایس ایم ای کی وزارت نے 7ستمبر 2021 کو اسمال انڈسٹریز ڈیولپمنٹ بینک آف انڈیا  کو ایک مطالعے کی ذمہ داری سونپی تھی تاکہ اس شعبے سے متعلق ایم ایس ایم ای کی درجہ بندی میں تبدیلی کے اثرات کا جائزہ لیا جاسکے۔ مذکورہ مطالعے کے حوالہ جات کی شرائط میں دوسری چیزوں کے علاوہ ایم ایس ایم ای کے شعبے میں کووڈ-19 وباسے متاثر اثرات کے جائزے کو بھی شامل کیا گیا ہے۔اس مطالعے سے پتہ چلا ہے کہ تقریباََ 65فیصدایم ایس ایم ایز کا سروے کیا گیا اور ایمرجنسی کریڈٹ لائن گارنٹی اسکیم کے فوائدحاصل کئے گئے ہیں۔
جیسا کہ مالیاتی خدمات کے محکمے  نے بتایا ہے کہ بینک مینجمنٹ کے قومی ادارے ، این او ایم یو آر اے اور ٹرانس یونین سی آئی بی آئی ایل کے توسط سے سی ایل جی ایس کے ذریعہ ایم ایس ایم ایز کی مددکےاثرات کا جائزہ لینے کے لئے مطالعہ کرایا گیا ہے۔مطالعے سے پتہ چلا ہے کہ ای سی ای ایل جی ایس کے تحت آسانی سے اور کفایتی لاگت میں قرض حاصل کئے گئے اور یہ قلیل مدتی مالیاتی ضروریات کو پورا کرنے کے لئے مددگاراور نقد لین دین میں آسانی ہوئی ہے۔ یہ اسکیم بحران سے نکلنے کے لئے ایم ایس ایم ای کے شعبے کو مددکرنے میں کامیاب رہی ہے۔ اسٹیٹ بینک آف انڈیا  نے مورخہ 6 جنوری 2022 کو ای سی ایف جی ایس سے متعلق ایک تحقیقاتی رپورٹ پیش کی ہے،جس کو گروپ کے چیف اقتصادی مشیر کی طرف سے تیار کیا گیا ہے۔ یہ بھی بتایا گیا ہے کہ تقریباََ 3.5 لاکھ ایم ایس ایم ایز اکاؤنٹ ای سی ایل جی ایس اسکیم  کی وجہ سے محفوظ کئے گئے ہیں، جن میں سے تقریباَ َ 93.7فیصداکاؤنٹس چھوٹے اوربہت چھوٹے قسم کے تھے۔